செய்குத்தம்பிப் பாவலர்
{{Infobox person
 |name=செய்குத்தம்பிப் பாவலர்
 |image=Sheikh Thambi Pavalar 2008 stamp of India.jpg
 |caption=இந்திய அரசு வெளியிட்ட அஞ்சல் தலை
 |birth_date={{birth date|1874|7|31}} 
 |death_date={{death date and age|1950|02|13|1874|7|31}}
 |birth_place=[[இடலாக்குடி]]
 |parents=பக்கீர் மீரான் சாகிபு-அமீனா
 }} 
 '''''சதாவதானி'' செய்குதம்பிப் பாவலர்'''([[ஜூலை 31]], [[1874]] - [[பெப்ரவரி 13]], [[1950]]) தமிழ்ப் புலவர். [[சீறாப்புராணம்|சீறாப்புராணத்திற்குச்]]  உரையெழுதியவர். கோட்டாற்றுப்பிள்ளைத்தமிழ், அழகப்பாக் கோவை முதலிய [[சிற்றிலக்கியம்|சிற்றிலக்கிய]] நூல்களையும், சில [[நாடகம்|நாடக]] நூல்களையும் எழுதியவர்.  ஒரே சமயத்தில் பல வகையான செயல்கள் செய்யும் [[கவனகம்|சதாவதானம்]] என்னு கலையில் சிறந்து விளங்கியவர்.
 
 ==பிறப்பு==
 நாஞ்சில் நாட்டு [[கோட்டாறு]] பகுதியில் [[இடலாக்குடி]]யில் அமீனா அம்மையாருக்கும் பக்கீர் மீரான் சாகிபுக்கும் மூன்றாவது மகனாக 1874 ஜூலை 31-இல் பிறந்தார்.
 
 ==கல்வி==
 அக்காலத்தில் [[திருவிதாங்கூர்]] மன்னர் ஆட்சிக்கு உட்பட்டிருந்த நாஞ்சில் நாட்டில் மலையாளப் பள்ளிகளே நடந்து வந்தன. எனவே செய்குதம்பி இம்மலையாளமொழிப் பள்ளியில் படித்துத் தேர்ந்தார். [[இடலாக்குடி]]யை அடுத்த பட்டாரியார் வீதியில் '''சங்கரநாராயண அண்ணாவி''' என்பவரிடம் முறையாகத்் தமிழ் கற்றார். இலக்கண இலக்கியங்களில் தேர்ச்சியுற்றார். [[அந்தாதி]], [[சிலேடைப் பாடல்|சிலேடை]], [[யமகம்]], [[திரிபு]] ஆகிய வடிவங்களில் கவிபுனையக் கற்றார். 
 
 == பணி==
 ஞானியார் அப்பாவின் மெய்ஞ்ஞானத் திருப்பாடல் திரட்டு என்னும் நூலை சென்னை இட்டா பார்த்தசாரதி நாயுடுவுக்குத் தனது 21 ஆம் வயதில் செய்குதம்பி உதவினார். அதனால் ஸ்ரீபத்மவிலாசப் பதிப்பகத்தில் மாதம் ரூபாய் 60 ஊதியமும் பிற வசதிகளும் பெற்று பிழைதிருத்தும் புலவராகப் பணியாற்றினார்.
 
 == பதிப்பித்தவை ==
 # ஞானியார் அப்பாவின் மெய்ஞ்ஞானத் திருப்பாடல் திரட்டு
 # வேதாந்த விவகாரக் கிரிமினல் கேசு
 # தேவலோகத்துக் கிரிமினல் கேசு 
 
 == உரை==
 சீறாப்புராண உரை
 
 == இயற்றியவை ==
 ===கவிதை நூல்===
 # [[நபி]]கள் நாயக மான்மிய மஞ்சரி
 # திருக்கோப்பற்றுப் பதிஞ்சம்
 # பத்தந்தாதி
 # திருமதினந்தந்தாதி
 # கோப்பந்துக் கலம்பகம்
 # கோப்பந்துப் பிள்ளைத்தமிழ்
 # கவ்வத்து நாயகம் இன்னிசைப் பாமாலை
 # நீதிவெண்பா
 # ஷம்சுத்தாசின் சேவை 
 
 === உரைநடை நூல்கள் ===
 # தேவலோக பழிக்குள்ள வழக்கு
 # வேதாந்த விபசார பழிக்குள்ள வழக்கு
 # எல்லார்க்கும் பார்க்கத் தகுந்த எட்டுக்கிரிமினல் கேஸ்
 
 == சதாவதானி ==
 [[தமிழ் இலக்கணம்|தமிழ் இலக்கண]] இலக்கியங்களில் சிறந்த ஞானம் பெற்ற செய்குத்தம்பி பாவலர் அவர்கள் [[1907]]-ஆம் ஆண்டு [[மார்ச் 10]] ஆம் தேதி [[சென்னை]]யில் தமிழ் அறிஞர்கள் முன்னிலையில் சதாவதான நிகழ்ச்சிகள் செய்து பாராட்டுப் பெற்றுச் ''சதாவதானி'' செய்குத்தம்பிப் பாவலர் எனப் பட்டம் பெற்றவர். 
 
 == சொற்பொழிவாளர் ==
 செய்குதம்பி [[திருக்குறள்]], [[கம்பராமாயணம்]], [[சீறாப்புராணம்]] பற்றிய இலக்கியச் சொற்பொழிவுகளும் நிகழ்த்தினார்.
 
 ==விடுதலைப் போராட்டத்தில்==
 ஆங்கிலேயர் ஆட்சியினை எதிர்த்துச் சுதந்திரப் போராட்டத்திலும் கலந்துகொண்டார். 1920 நாஞ்சில் நாட்டில் [[இந்திய தேசிய காங்கிரஸ்]] இயக்கம் தொடங்கியபோது அவர் கதருடைக்கு மாறினார். அந்நாளில் நடந்த பெரும்பாலான கூட்டங்கள் பாவலர் தலைமையில் நடந்தன.
 
 &quot;1937-ஆம் ஆண்டில் பாவலர் [[நாகர்கோவில்]] நகராண்மைக் கழகத் திடலில், காங்கிரஸ் பிரச்சாரம் செய்தார். நல்ல தமிழில் விடுதலையின் மேன்மையைக் குறிப்பிட்டுக் காந்தியடிகளின் பெருமையை விளக்கினார். அவர் அன்று செய்த வீர முழக்கத்தால் எழுச்சியுற்ற சிறுவர்களில் நானும் ஒருவன்&quot; என்று [[தஞ்சாவூர் தமிழ்ப் பல்கலைக்கழகம்|தஞ்சைத் தமிழ்ப் பல்கலைக்கழக]] துணைவேந்தராக இருந்த டாக்டர். வி.ஐ.சுப்பிரமணியன் பாவலர்மலரில் எழுதியுள்ளார்.
 
 பாவலர் தேசிய விடுதலைப் போராட்டத்தில் கலந்துகொண்டதால் சிலர் வெறுப்பும் கொண்டனர். [[நாகர்கோயில்]] பகுதியில் பேருந்து அதிபராக இருந்த ஒருவரின் பேருந்துகளில் பாவலர் எங்கும் எப்பொழுதும் இலவசமாக ஏறிச் செல்லும் உரிமைதந்து சிறப்பிக்கப்பட்டிருந்தார். அவரது விடுதலைப் போராட்டத்தின் காரணமாகத் தமது வண்டியில் போவதற்குத் தடை விதித்தார் அவர்.
 
 ==இறப்பும் இரங்கலும்==
 
 1950 பிப்ரவரி 13-இல் பாவலர் காலமானார். அறிஞர் பலரும் கலந்து கொண்ட அந்த இரங்கற் கூட்டத்துக்குக் [[தேசிக விநாயகம் பிள்ளை|கவிமணிதேசிக விநாயகம் பிள்ளை]] தலைமை தாங்கினார். அவரது இரங்கல் பாட்டு:
 &lt;poem&gt;
 &quot;ஓருமவ தானம் ஒருநூறும் செய்திந்தப்
 பாரில் புகழ்படைத்த பண்டிதனைச்-சீரிய
 செந்தமிழ்ச் செல்வனைச் செய்குதம்பிப் பாவலனை
 எந்தநாள் காண்போம் இனி&quot;
 &lt;/poem&gt;
 என்று வருந்திப் பாடினார்.
 
 ==நினைவுச் சிறப்புகள்==
 பாவலர் மற்றும் கவிமணி விழாக்களை அரசு ஆண்டுதோறும் நடத்துகிறது. பாவலர் பிறந்து வாழ்ந்த தெரு 'பாவலர் தெரு' என்று அழைக்கப்படுகிறது. '''இடலாக்குடி''' அரசுமேல்நிலைப் பள்ளிக்குச் ''''சதாவதானி பாவலர் அரசுமேல்நிலைப்பள்ளி'''' என்று பெயரும் சூட்டப்பட்டுள்ளது. அங்குப் பாவலர் நினைவு மண்டபமும் எழுப்பப்பட்டுள்ளது.&lt;ref&gt;தினமணி நாள்:சனிக்கிழமை/31-7-1999&lt;/ref&gt;
 
 ===நினைவு மண்டபம்===
 [[தமிழ்நாடு அரசு]] செய்குத்தம்பிப் பாவலர் நினைவைப் போற்றும் வகையில் அவருக்குக் [[கன்னியாகுமரி மாவட்டம்]] [[நாகர்கோவில்]] கோட்டார் பகுதியில் இடலாக்குடியில் சதாவதானி செய்குத்தம்பி பாவலர் நினைவு மண்டபம் அமைத்துள்ளது. இங்கு 900 சதுர அடி பரப்பளவில் 125 பேர் அமரக்கூடிய வகையில் அரங்கு ஒன்று அமைக்கப்பட்டுள்ளது. நூல் நிலையமும், படிப்பகமும் செயல்பட்டு வருகின்றன.
 
 ===சிறப்பு அஞ்சல் தலை===
 இந்திய அரசால் 31 திசம்பர் 2008 அன்று இவரது நினைவாகச் சிறப்பு அஞ்சல் தலை வெளியிடப்பட்டது.&lt;ref&gt;{{Cite web |url=http://www.indiapost.gov.in/stamps2008.html |title=India post-stamps 2008 |access-date=2012-01-19 |archive-date=2009-04-19 |archive-url=https://web.archive.org/web/20090419010752/http://www.indiapost.gov.in/Stamps2008.html |url-status=dead }}&lt;/ref&gt;
 
 == ஆதாரம் ==
 &lt;references/&gt;
 ==சான்றாவணங்கள்==
 *[http://www.thamizhagam.net/nationalized%20books/Seygu%20Thambi%20Pavalar.html தமிழகம்.வலை தளத்தில், சதாவதானி செய்குதம்பிப் பாவலர் எழுதிய நூல்கள்]{{Webarchive|url=https://web.archive.org/web/20120628113836/http://thamizhagam.net/nationalized%20books/Seygu%20Thambi%20Pavalar.html |date=2012-06-28 }}
 == வெளி இணைப்புகள் ==
 * [http://www.tamilvu.org/courses/degree/p202/p2024/html/p20246l2.htm செய்கு தம்பிப் பாவலர்] - இ.த.ப
 * [http://www.koodal.com/article/tamil/author.asp?id=69&amp;title=sheikh-thambi-pavalar செய்கு தம்பிப் பாவலர்] - கூடல்
 * [http://forum.vallalar.org/index.php?topic=102.msg215;topicseen#msg215 சமயம் கடந்த சதாவதானி] {{Webarchive|url=https://web.archive.org/web/20070927015017/http://forum.vallalar.org/index.php?topic=102.msg215;topicseen#msg215 |date=2007-09-27 }}
 *[http://pavalar.blog.com/2009/11/12/pavalar-ananda-vikatan/ ஆனந்த விகடன் கட்டுரை]
 
 [[பகுப்பு:தமிழக எழுத்தாளர்கள்]]
 [[பகுப்பு:தமிழ்ப் புலவர்கள்]]
 [[பகுப்பு:1874 பிறப்புகள்]]
 [[பகுப்பு:1950 இறப்புகள்]]
 [[பகுப்பு:இசுலாமியத் தமிழறிஞர்கள்]]
 [[பகுப்பு:நாட்டுடைமை நூல்களின் ஆசிரியர்கள்]]